[{"text_idx": "#000008", "text": "Cyfuno traddodiadau roc, rap, gwerin a chynghanedd yn blethwaith unigryw Gymreig."}, {"text_idx": "#000012", "text": "\u201cDros y blynyddoedd bu ganddo droed mewn sawl gwersyll cerddorol, yn werin a roc. Tybed nad yw\u2019r bardd a\u2019r cerddor dawnus hwn bellach wedi llwyddo i greu arddull newydd ac unigryw iddo ef ei hun?\u201d \u2013 Arfon Gwilym (Cylchgrawn Barn \u2013 Mehefin 2021)"}, {"text_idx": "#000016", "text": "\u201cHuw Dylan (not a Valleys tribute to his esteemed octogenarian namesake, but an enigmatic character all the same) effectively weaves Welsh poetry, songs, rap, and traditional folk themes to an accompaniment of rock guitars, traditional instruments and harmonies.Dylan\u2019s vocal style and timbre perfectly compliments the material, and the choice of arrangements and accompaniments is eclectic, but fitting throughout.\u201d \u2013 Rock n Reel Magazine RnR (Ian Taylor [RnR Vol.2 Issue.88] July August 2021)"}, {"text_idx": "#000022", "text": "Drwy Hollywood, a\u2019r hwyl oedd"}, {"text_idx": "#000032", "text": "Hen Sioux ar y sgrin yn so\u0302n"}, {"text_idx": "#000040", "text": "Diffodd y golau a brwsio\u2019r llawr"}, {"text_idx": "#000043", "text": "Mae\u2019n gwybod mai hi yw yr olaf"}, {"text_idx": "#000045", "text": "Dyma\u2019r tro diwethaf i\u2019w llais gael codi\u2019r to"}, {"text_idx": "#000049", "text": "I sgwyddo baich mor drwm."}, {"text_idx": "#000104", "text": "I roi hwyl a ffarwelio."}, {"text_idx": "#000159", "text": "Caf symud drwy daith hudol,"}, {"text_idx": "#000188", "text": "Telyn deires, cantorion, ffidil, gitar, banjo, mandolin, iwcalili, chwibanoglau a chanu mawr! Do, mi fu\u2019n noson fach dda \u2013 digon o ganu carolau hefyd a sawl jig a ri\u0302l wyllt."}, {"text_idx": "#000192", "text": "Wythnos brysur o noson i noson o ddigwyddiad i ddigwyddiad oedd yr un ddiwethaf. Wythnos lawog dymhorol a drycin tywyll yn ein harwain yn agosach at natur. Bu tri uchafbwynt i\u2019r wythnos:"}, {"text_idx": "#000193", "text": "1 \u2013 Bum yn aelod o di\u0302m Talwrn y Beirdd yn cystadlu mewn ymryson arbenig ar gyfer yr W\u0302yl Gerdd Dant ym Mhorthcawl. Dysgais nad yw Porthcawl yn le hyfryd mewn tymhestl gerwin ar nos Lun tywyll. Ond, yng nghwmni Mari Lisa, Karen Owen a Rhys Iorwerth mi lwyddom i golli yn erbyn ti\u0302m Rhys Dafis, Mair Tomos Ifans, Mari George ac Emyr Lewis. Rhaid cyfaddef i mi fwynhau a chael chwerthin cryn dipyn, yn ogystal a\u2019r ochneidiau angenrheidiol ar yr adegau addas! Mae\u2019r rhaglen i\u2019w chlywed YMA."}, {"text_idx": "#000194", "text": "2 \u2013 Dim ond tua pump ar ugain ddaeth i\u2019r sesiwn werin y mis hwn (nos Wener) yn Nhy\u0302 Tawe, ond roedd hynny\u2019n ddigon i sicrhau ambell beint, canu mawr ac alawon dawns yn chwyrlio. Cwrw Lly\u0302n oedd yn y gasgen (Brenin Enlli) a chafwyd cryn bleser gan bobl Abertawe wrth lymeitian chwerw\u2019r Gogledd. Bu ambell i ga\u0302n newydd hefyd a canwyd Tros Ryddid (Myrddin ap Dafydd a Geraint Lovegreen) i nodi cyfnod y pabi coch yn ein blwyddyn."}, {"text_idx": "#000195", "text": "3 \u2013 Ardderchog oedd cael mynd a\u2019r merched draw i ganol Abertawe i wylio\u2019r orymdaith/carnifal cynnau goleuadau\u2019r Nadolig. Roedd hi\u2019n anodd credu bod cymaint wedi dod allan i wylio a mwynhau. Rhyfeddol. Ac mae\u2019r goleuadau ar y goeden Nadolig yn werth eu gweld \u2013 cymerwch olwg ar Heledd a Mirain o\u2019i blaen wrth iddi gael ei goleuo."}, {"text_idx": "#000196", "text": "Ond yr uchafbwynt, heb os, oedd gweld fflo\u0302t Menter Iaith Abertawe yn pasio heibio yn llawn egni, bwrlwm a Chymreictod. Roedd yr holl beth yn wirioneddol wych ac yn ysbrydoli rhywun. Carolau cyfoes ifanc Cymraeg eu hiaith a rhywrai yn galw allan \u201cNadolig Llawen\u201d tra\u2019n dawnsio ar fflo\u0302t a wnaethpwyd i edrych fel Draig Goch. A hyn oll ar hyd Wind Street a\u2019r Kingsway yn Abertawe. Dyna i chi beth yw llwyddiant a digwyddiad i ni, y Cymry yn yr ardal hon, gael ymfalchio ynddo. Roedd staff y Fenter yn glodwiw a\u2019u brwdfrydedd yn codi calon. Diolch enfawr iddynt ac i John Davies am ei waith ar y fflo\u0302t. Heb os nac oni bai, fflo\u0302t y Fenter oedd y gorau o\u2019r holl orymdaith. Gwn bod 5 wythnos a mwy i fynd, ond mi gefais flas ar awyrgylch Gymreig y Nadolig eisoes yma yn Abertawe!"}, {"text_idx": "#000199", "text": "yn y Taliesin. Mae ganddi steil gwylaidd, addfwyn hyfryd tra\u2019n swyno gyda\u2019i cherddoriaeth unigryw. Set dwyieithog oedd hon gydag ychydig yn ormod o Saesneg yn fy marn i. Ond set hyfryd a dwi\u2019n falch iawn o fod wedi cael ei mwynhau heno."}, {"text_idx": "#000201", "text": "Gwrandewais ar wefan Ghazalaw cyn mynd i\u2019r cyngerdd (gan taw dyna ydoedd) a sylweddoli bod y cyfan yn gweithio yn asiad perffaith ryfeddol. Sut allai hynny fod?"}, {"text_idx": "#000202", "text": "Roedd seiniau\u2019r cyfan yn fyw yn aeddfed fwyn. Ni sylwais erioed o\u2019r blaen ar dynerwch hyfryd lleisiau cantorion India. Bu\u2019r cyfan yn isalaw i fwytai i mi cyn hyn. Bydd angen rhoi mwy o wrandawiad o hyn ymlaen."}, {"text_idx": "#000203", "text": "Gydag harmoniwm, tabla, telyn (Georgia Ruth), ffidil (a seiniau\u2019r dwyrain yn diferu ohoni), dwy gita\u0302r a lleisiau cynganeddol cyfareddol gwych roedd y cyfanwaith yn trawsnewid y felan nos Sul i fod yn orig ddiddan i godi calon. Nid canu caneuon o\u2019r naill ddiwylliant a\u2019r llall yn eu tro wnaethpwyd, ond cymysgu caneuon o\u2019r ddau diwylliannol i greu caneuon newydd. Os na chawsoch y cyfle i wrando a gwylio yn fyw fe golloch gyfle. Os y daw\u2019r cyfle i\u2019ch rhan rhyw dro, ewch."}, {"text_idx": "#000211", "text": "Roedd Telsa yn ymfalchi\u0308o yn ei gwreiddiau. Rhannwyd y gwreiddiau hynny yn ganghennau o\u2019r Hen Ogledd ac o Gymru. Byddai\u2019n ymweld a\u0302\u2019i theulu yn ardal Newcastle ambell dro ac yn dychwelyd i Dy\u0302 Tawe gyda photeli medd o Lindisfarne er mwyn i gerddorion y sesiwn werin gael blasu beth oedd yr hen Frythoniaid yn ei yfed! Ond o ddewis, daeth Telsa i fyw i Abertawe i hyfforddi a gweithio fel nyrs ac ymsefydlu yma yn ei Chymru hi. Dysgodd Alan (ei gw\u0302r) a hithau Gymraeg ac aeth Telsa ymlaen i wneud gradd Gymraeg ym Mhrifysgol Abertawe. Roedd hi newydd gychwyn ar ddoethuriaeth yn Academi Hywel Teifi pan gyrhaeddodd yr aflwydd a\u2019i gorfodi i roi\u2019r gorau iddi."}, {"text_idx": "#000231", "text": "Roedd hi\u2019n hwyl cael clywed ffraethni naturiol Caryl a Tudur ac roedd hi\u2019n gre\u0302t bod radio Cymru wedi dewis Ty\u0302 Tawe ar gyfer nos Lun a chomedi, ond rhywsut rhywfodd doedd y rhaglen ddim yn gweithio i ni fel cynulleidfa fyw."}, {"text_idx": "#000232", "text": "Mae ateb posibl i\u2019r peth \u2013 cynnig cyfle i\u2019r gynulleidfa roi ambell i sylw. Byddai hynny\u2019n gwneud yr holl raglen yn fwy \u2018byw\u2019 ac yn ei wneud yn fwy o hwyl i bawb."}, {"text_idx": "#000235", "text": "Af i ddim ati i sgwennu am bob dim ddigwyddodd, dim ond so\u0302n am fy uchafbwyntiau i o\u2019r penwythnos:"}, {"text_idx": "#000236", "text": "Roedd Rene\u0301 Griffiths yn hwyl ac yn mwynhau\u2019r perfformiad \u2013 bydd angen ei wahodd yn o\u0302l yn sicr. Aeth y sesiwn werin yn hwyrach ar y nos Wener yn dda, digon o gerddorion, digon o gwrw, a phawb mewn hwyliau canu. Joio! \ud83d\ude42"}, {"text_idx": "#000237", "text": "Ar y dydd Sadwrn, wrth i\u2019r casgenni gael eu gwagio\u2019n araf, bu Bryn Fo\u0302n wrthi yn gyntaf. Er nad ydw i\u2019n ffan mawr, mae\u2019n bwysig nodi pa mor safonol ydyw yn fyw. Set acwstig oedd hwn ganddo ac roedd yn broffesiynol a gwych."}, {"text_idx": "#000243", "text": "Roedd hon yn un o\u2019r nosweithiau mawr hynny na all aros yn y cof yn hwy nag ychydig ddyddiau! Yno roedd cerddorion lu yn canu\u2019r delyn deires, pibau, chwibanoglau, acordionau, mandolinau, gitarau, iwcaliliau, a ffidlau a do, bu\u2019r alawon yn hedfan am sbelan go lew. Yn ychwanegol i hyn oll roedd tair casgen o gwrw ac erbyn diwedd y noson roedd y dair yn sych! Cwrw 3 Cliffs Gold (Cwmni Bragu Abertawe), Gower Power (Bragwyr Y Gw\u0302yr), a Digger\u2019s Gold (Bragdy Grey Trees, Aberda\u0302r). Roedd y tri yn flasus tu hwnt! Ac i\u2019w hyfed cafwyd gwydrau newydd Cyrfe Mawr Tyrfe Tawe! Hyfryd!"}, {"text_idx": "#000244", "text": "Roedd cerddorion ardderchog ymysg y cwmni arferol. Dan Morris yn gwefreiddio fel ag y mae bob amser:"}, {"text_idx": "#000245", "text": "Erbyn diwedd y noson roedd yr awyrgylch, y cwrw, a\u2019r gerddoriaeth wedi datblygu\u2019n ddigon i ambell un i roi unawd:"}, {"text_idx": "#000249", "text": "Noson fendigedig. Mae\u2019n bosib y daw sawl fideo arall i\u2019r fei cyn bo hir..."}]